આ પ્રસંગે મહાનુભાવોએ જણાવ્યું હતું કે આચાર્ય સ્વામીજી મહારાજ દ્વારા વસુધૈવ કુટુંબકમની ભાવનાનો સંદેશો આપી સમગ્ર વિશ્વમાં શાંતિ પ્રસરાવવાનો ઉમદા હેતુ રહેલો છે. આચાર્ય સ્વામીજી મહારાજે જણાવ્યું હતું કે શ્રી સ્વામિનારાયણ ભગવાનની આજ્ઞા અન્વયે જે દેશમાંથી પ્રાપ્ત થયેલું દાન તે જ દેશના ઉત્થાન માટે અર્પણ કરીએ છીએ એ જ અમારો શિલાલેખ છે. આજે સમગ્ર વિશ્વમાં પર્યાવરણનો પ્રશ્ન સતાવતો હોવાથી તેના માટે વૃક્ષારોપણ કરવા માટે પણ હાકલ કરી હતી. શ્રી સ્વામિનારાયણ ગાદી સંસ્થાન દ્વારા ત્રણ હજાર ડોલરના ચેકોનું ફાયર ડિપાર્ટમેન્ટ, ફ્રી પ્લાન્ટેશન અને એનિમલ માટે દાન કરાયું હતું. છેલ્લાં 23 વર્ષથી દાનની સરવાણી સંસ્થાન દ્વારા થતી રહી છે. (રજૂઆતઃ સદ્ગુરુ ભગવતપ્રિયદાસજી સ્વામી મહંત)